64 Asani mungukeruwa kuchanya ndi kusikiya pasi,Kuti mapiri ngasukunyiki chifukwa chaku yimwi, 2 Nge mo viŵiya asani motu uwotcha swanju,Ndipuso asani uŵilisa maji,Mphanyi zina linu laziŵika kwa arwani ŵinu,Ndipuso mphanyi mitundu ya ŵanthu yanjekeme pa masu pinu! 3 Pa nyengu yo munguchita vinthu vakuchitiska mantha vo talindizganga cha,+Mungusikiya pasi, ndipu mapiri ngangusukunyika pa masu pinu.+ 4 Kwamba kali palivi yo wavwa pamwenga kukhazaku gutu,Ndipuso palivi jisu lo lawona Chiuta munyaki kupatuwaku yimwi,Yo watovya ŵanthu wo atimulindizga.*+ 5 Mwakumana ndi ŵanthu wo akondwa kuchita urunji,+Wo atikukumbukani ndi kulondo nthowa zinu. Awonani! Mungukwiya pa nyengu yo tabudanga,+Ndipu tinguchita venivi kwa nyengu yitali. Kumbi sonu titenere kutaskika? 6 Tosi taja nge munthu wakufipiskika,Ndipu ntchitu zidu zosi zaurunji zaja nge kasalu ko munthukazi yo we ku mwezi wavwala.+ Tosi tazamufota nge jani,Ndipu mphulupulu zidu zazakutipingiya kutali nge mphepu. 7 Palivi yo wadaniya pa zina linu,Palivi yo wachitapu kanthu kuti wakukoleseni,Pakuti mwatibisiya chisku chinu,+Ndipu muchitiska kuti tiwondi* chifukwa cha* mphulupulu zidu. 8 Kweni sonu, yimwi Yehova, ndimwi Awusefwi.+ Isi ndisi dongu, ndipu yimwi ndimwi Wakutiwumba widu;*+Tosi ndisi ntchitu ya manja nginu. 9 Yimwi Yehova, lekani kutikwiyiya ukongwa,+Ndipu lekani kukumbuka mphulupulu zidu mpaka muyaya. Chondi, tilereskeni, pakuti tosi te ŵanthu ŵinu. 10 Matawuni nginu ngakupaturika ngasambuka chipululu. Ziyoni wasambuka chipululu,Yerusalemu wanangika.+ 11 Nyumba yidu* yakupaturika kweniso yaunkhankhu,*Yo apapi ŵidu akali akuthamikiyaningimu,Yafya ndi motu,+Ndipu vinthu vosi vo tayanjanga vanangika. 12 Po muwona venivi, yimwi Yehova, kumbi muchitengepu kanthu cha? Kumbi mulutirizgengi kuja cheti kweniso kuzomereza kuti tisuzgiki viyo?+
^ Pamwenga kuti, “wo atimulindizga mwakuzikira.”
^ Mazu ngaki chayingu, “tisongonoki.”
^ Mazu ngaki chayingu, “tiwondi ndi janja la.”
^ Pamwenga kuti, “Yo wakutipanga.”
^ Pamwenga kuti, “Nyumba yidu yakusopiyamu.”
^ Pamwenga kuti, “yakutowa.”
MO MUNGAKOPE
Bayibolu la Charu Chifya la Malemba Ngakupaturika
Nkhani Nthowa zakuchitiya dawunilodi Bayibolu la Charu Chifya la Malemba Ngakupaturika
Vakuvwisiya Nthowa zakuchitiya dawunilodi vinthu vakuvwisiya Bayibolu la Charu Chifya la Malemba Ngakupaturika
Chitonga (Malawi)
Bayibolu la Charu Chifya la Malemba Ngakupaturika
https://assetsnffrgf-a.akamaihd.net/assets/a/nwt/CT/wpub/nwt_CT_lg.jpg
-
Chitonga (Malawi)Bayibolu la Charu Chifya la Malemba Ngakupaturikahttps://assetsnffrgf-a.akamaihd.net/assets/a/nwt/CT/wpub/nwt_CT_lg.jpg
tum_Latn tum_Latn kin_Latn umb_Latn sna_Latn tum_Latn tum_Latn tsn_Latn tum_Latn tum_Latn tum_Latn nya_Latn tum_Latn ltg_Latn unk ltg_Latn